Διερεύνηση του επιπέδου ευαισθητοποίησης φοιτητών ιατρικής σχετικά με τον ιό των ανθρωπίνων θηλωμάτων και το HPV εμβόλιο
Creators: name: Σωτηρίου, Ελένη Γεωργίου
Publisher: name: Aristotle University of Thessaloniki
Year: 2024
Subjects: Ιός ανθρωπίνων θηλωμάτων
Φοιτητών ιατρικής
Eμβόλιο
HPV
Medical students
Vaccine

description: Ο ιός HPV είναι κυρίως ένας σεξουαλικά μεταδιδόμενος ιός, ο οποίος ενίοτε μπορεί να προκαλέσει διάφορες μορφές καρκίνου και στα δυο φύλα. Από το 2008 υπάρχει στην Ελλάδα διαθέσιμο εμβόλιο κατά της HPV λοίμωξης, που πλέον αποζημιώνεται και για τα δυο φύλα. Σκοπός της μελέτης ήταν να διερευνηθεί το επίπεδο ευαισθητοποίησης των φοιτητών ιατρικής απέναντι στην HPV λοίμωξη και το HPV εμβόλιο. Διανεμήθηκε ερωτηματολόγιο που αποτελούνταν από 27 ερωτήσεις κλειστού τύπου, από τον Ιανουάριο έως και τον Μάιο του 2024, μέσω ηλεκτρονικής αλληλογραφίας, καθώς και μέσω σελίδων κοινωνικής δικτύωσης φοιτητών ιατρικής του Α.Π.Θ. Το ερωτηματολόγιο έλαβε την έγκριση από την Επιτροπή Ηθικής και Δεοντολογίας της Ιατρικής Σχολής του Αριστοτελείου Πανεπιστημίου. Η μελέτη είχε δυο σκέλη, το πρώτο σκέλος αφορούσε την γνώση των φοιτητών σε σχέση με τον HPV ιό και το εμβόλιο και το δεύτερο την προσωπική τους στάση απέναντι στον εμβολιασμό. Σε γενικές γραμμές, οι φοιτητές φάνηκαν να είναι αρκετά ενημερωμένοι σχετικά με τον ιό, αν και διαπιστωθήκαν γνωσιακά κενά κυρίως στους φοιτητές του 3ου έτους. Το 57,5% των φοιτητών ήταν εμβολιασμένοι, ποσοστό χαμηλό, αν και μεγαλύτερο σε σχέση με τον γενικό πληθυσμό, γεγονός που παρατηρείται και στην βιβλιογραφία. Οι φοιτήτριες ωστόσο, είχαν το ικανοποιητικό ποσοστό εμβολιασμού της τάξης του 81%, έναντι του μόλις 18% των ανδρών. Παρατηρήθηκε, κάποιοι φοιτητές, τόσο στην παρούσα έρευνα, όσο και στις άλλες μελέτες, εξακολουθούν να έχουν δισταγμούς σχετικά με τον εμβολιασμό και ίσως μια παρέμβαση στο πρόγραμμα σπουδών θα ήταν χρήσιμη, ώστε οι μελλοντικοί ιατροί, να είναι πλήρως ενημερωμένοι, για να μπορέσουν να καθοδηγήσουν τους γονείς, ώστε να επιτευχθεί ο στόχος που εχει θέσει ο ΠΟΥ, για τον εμβολιασμό του 90% των κοριτσιών κάτω των 15 ετών παγκοσμίως, ως το 2030.
description: HPV is a mainly sexually transmitted virus, that in some cases can cause cancer in several body parts in both sexes. Since 2008, a vaccine has been available in Greece, that currently is being funded by public recourses for both sexes. The goal of the present study is to investigate the awareness of medical students of Aristotle University of Thessaloniki regarding the HPV infection and HPV vaccination. From January to May 2024 a questionnaire was distributed among medical students, via their institutional email or via social media. The questionnaire included 27 closed - type questions and was approved by the Bioethics Committee of Aristotle University’s Medical School. The survey consisted of two parts, where the first one investigated the knowledge of medical students regarding the HPV virus and vaccination and the second part, explored their personal attitude towards vaccination. Medical students seem to be quite well informed, although some knowledge gaps were identified, especially of the students that were at the 3rd year of their studies. 57.5% of medical students were vaccinated, which is considered low, but higher that the vaccination rate of the general population, an observation, also supported in the relevant literature. Female students had a higher vaccination rate than male students with respective frequencies 81% and 18%. Some students, both in our research as well as in other studies, still have vaccination hesitancy and an intervention in the curriculum could help students and future healthcare providers to overcome those hesitations, in order to be able to advise parents successfully and eventually WHO’s goal for 90% global vaccination coverage for girls under 15 years old by 2030, may be reached.
description: Δι-ιδρυματικό ΠΜΣ: Τμήμα Ιατρικής, Σχολή Επιστημών Υγείας ΑΠΘ - Τμήμα Βιοϊατρικών Επιστημών του Διεθνούς Πανεπιστημίου Ελλάδος (ΔΙ.ΠΑ.Ε)